|  |
| --- |
| PATVIRTINTA  Vytauto Didžiojo universiteto  Valstybės ilgalaikio materialiojo turto  viešojo nuomos konkurso komisijos  2018 m. lapkričio 19 d. protokolu Nr. 1  Priedas Nr.1 |

**VYTAUTO DIDŽIOJO UNIVERSITETO**

**VALSTYBĖS ILGALAIKIO MATERIALIOJO TURTO (MAISTO BEI GĖRIMŲ PARDAVIMO AUTOMATAMS ĮRENGTI IR EKSPLOATUOTI) VIEŠOJO NUOMOS KONKURSO SĄLYGOS**

**I. BENDROSIOS SĄLYGOS**

1. Konkursas organizuojamas vadovaujantis Lietuvos Respublikos Vyriausybės 2014 m. lapkričio 5 d. nutarimo Nr.1229 redakcijos patvirtintomis Valstybės materialiojo turto viešo nuomos konkurso organizavimo taisyklėmis ir šiomis konkurso sąlygomis.
2. Vytauto Didžiojo universitetas (toliau – Nuomotojas arba VDU), esantis K. Donelaičio g.58, 44248 Kaunas, juridinio asmens kodas – 111950396, organizuoja valstybės ilgalaikio materialiojo turto viešą nuomos konkursą (toliau –Konkursas) maisto bei gėrimų pardavimo automatams įrengti ir eksploatuoti.
3. Patalpų nuomos konkursą vykdo rektoriaus 2017 m. rugsėjo 15 d. įsakymu Nr. 355 sudaryta valstybės ilgalaikio materialiojo turto viešojo nuomos konkurso komisija (toliau - Komisija).
4. Duomenys apie nuomojamą turtą:

4.1. T. Ševčenkos g. 31-2, Vilniuje (unikalus Nr. 1097-8011-5011:0003, patalpos inv. Nr. 1-18) išnuomojami 4 kv. m pardavimo automatams įrengti: šaltų, karštų gėrimų, šaltų užkandžių bei kavos kampeliui;

4.2 A. Vivulskio g. 36, Vilniuje (unikalus Nr. 1097-9004-2018, patalpos inv. Nr. 1-3) išnuomojami 2 kv. m pardavimo automatams įrengti: šaltų gėrimų bei šaltų užkandžių.

1. Nuomos konkursas skelbiamas viešai dienraštyje „Valstybės žinios“ bei Vytauto Didžiojo universiteto internetiniame puslapyje [www.vdu.lt](http://www.vdu.lt).
2. Pardavimo automatai įrengiami viešosiose erdvėse (koridoriuose, fojė, hole ir pan.) nurodytose vietose. Nuomojami plotai yra neskaidomi ir atskirai nenuomojami.
3. Patalpos išnuomojamos ūkinei veiklai vykdyti. Nuomininko vykdoma veikla negali prieštarauti LR teisės aktų reikalavimams.
4. Pradinis nuompinigių dydis - 25 eurai už 1 kv. m be PVM mėnesiui. Bendras nuomojamas plotas 6 kv. m. Bendra suma per mėnesį 150 eurų be PVM ( 181,50 eurų su PVM). Skaičiavimas atliktas vadovaujantis Lietuvos Respublikos finansų ministro 2014 m. rugsėjo 30 d. įsakymo Nr.1K-306 „Dėl Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ (su vėlesniu pakeitimu) 5 ir 6 punktais.
5. Turtas išnuomojamas 2 metų laikotarpiui su galimybe pratęsti dar 3 metams.
6. Nuompinigius privalės mokėt kas mėnesį, prieš prasidedant mėnesiui, bet ne vėliau kaip iki einamojo mėnesio 10 dienos (jeigu tai ne darbo diena- iki kitos, po jos einančios dienos) pagal nuomotojui pateiktą sąskaitą.
7. Nuomininkas, nustatytais terminais nesumokėjęs nuompinigių ir neapmokėjęs sąskaitų už komunalines paslaugas, privalės mokėti nuomotojui 0,05 procento dydžio delspinigių nuo visos neapmokėtos sumos už kiekvieną pavėluotą dieną.
8. Nuomininkas turi teisę vienašališkai nutraukti sutartį prieš terminą, sumokėdamas Nuomotojui 6 mėnesių nuomos mokesčio dydžio kompensaciją.
9. Konkurso dalyvių registravimo vieta – Vytauto Didžiojo Universitetas Donelaičio g. 52- 401-2, Kaunas, kontaktinis asmuo Alisa Kriščiūnienė, tel. Nr.: 8 659 34144, el. p.: alisa.krisciuniene@vdu.lt. Dalyviai registruojami ir vokai priimami darbo dienomis iki 2018 m. gruodžio 7 d. 11.00 val. Vėliau pateikti vokai nepriimami ir grąžinami juos pateikusiems asmenims.
10. Patalpas apžiūrėti galima darbo dienomis nuo 9 iki 15 val., kontaktinis asmuo: Jolanta Šukienė, tel. Nr.: 8 679 58018;
11. Turto nuomos konkurso komisijos posėdžio vieta ir laikas – 2018 m. gruodžio 7 d. 11.30 val., K. Donelaičio g. 52 – 401.2, Kaune.

**II. REIKALAVIMAI PARDAVIMO AUTOMATAMS IR PASLAUGOMS**

16. Konkurso laimėtojas privalės savo lėšomis vykdyti visišką ir operatyvų maisto bei gėrimų pardavimo automatų aptarnavimą: tinkamai eksploatuoti, tiekti reikalingus produktus, šalia automatų pastatyti šiukšliadėžę.

17. Konkurso laimėtojas turi atsakyti už maisto bei gėrimų pardavimo automatuose kokybę, užtikrinti jų atitiktį higienos normoms.

18. Pardavimo automatai turi būti daugiafunkciai su galimybe pasirinkti karštą gėrimą: kavą, arbatą bei karštą šokoladą. Kavos gėrimai turi būti gaminami tik iš natūralių kavos pupelių, malamų kiekvienam gėrimui atskirai, kiekis – ne mažiau 7 gramų sauso medžiagų kiekio vienai porcijai.

19. VDU švietimo akademijos pastate, adresu Ševčenkos g. 31-2, įrengtas kavos su šviežiu pienu kampelis, t. y. kavos aparatas pastatytas ant specialaus baldo, kuriame bus integruota šiukšlių dėžė, stovas puodeliams, cukrui bei maišikliams. Kavos automatas turi: priimti monetas, išduoti grąžą bei pajėgti aptarnauti 50-100 žmonių per dieną. Jo priežiūrą bei aptarnavimą visapusiškai atlieka konkurso laimėtojas. Šaltų užkandžių pardavimo automate taip pat turi būti galimybė pasirinkti bent 2 rūšių sumuštinius.

20. Už pardavimo automato gaminius atsiskaitoma grynais arba kortele.

21. Nuomininkas turi užtikrinti, kad pardavimo automatuose visada būtų maisto ir gėrimų, t. y. automatai turi būti nuolat papildomi.

22. Pardavimo automatai turi būti prijungiami prie autonominių vandens talpų ir negali būti prijungiami prie VDU vandentiekio ir /ar nuotekų.

23. Išlaidos už pardavimo automatų sunaudojamą elektros energiją į nuomos kainą neįskaičiuotos ir privalės būti atlyginamos atskirai pagal nuomininko lėšomis įrengtus kontrolinius elektros skaitiklius

24. Nuomininkas privalo karštų ir šaltų gėrimų bei užkandžių pardavimo automatus įrengti ne vėliau kaip per 14 kalendorinių dienų nuo sutarties pasirašymo dienos.

25. Nuomininkas, vykdydamas savo veiklą išsinuomotose patalpose, atsakys už priešgaisrines, darbo ir sveikatos saugos reikalavimus, numatytus atitinkamuose Lietuvos Respublikos teises aktuose, vykdymą.

26. Nuomininkas įsipareigoja nesubnuomoti ar kitaip perleisti išsinuomotas patalpas tretiesiems asmenims.

**III. REIKALAVIMAI KONKURSO DALYVIAMS IR KONKURSO TVARKA**

27. Konkurse gali dalyvauti visi suinteresuoti fiziniai ir juridiniai asmenys, juridinių asmenų filialai atitinkantys visus Konkurso sąlygų reikalavimus.

28. Pateikdamas paraišką (Priedas Nr. 2) Konkurso dalyvis sutinka su šiomis Konkurso sąlygomis ir patvirtina, kad jo paraiškoje pateikta informacija yra teisinga ir apima viską, ko reikia tam, kad nuomos sutartis būtų įvykdyta tinkamai.

29. Konkurso dalyvis turi atitikti visus nurodytus reikalavimus; kartu su paraiška pateikiami tai įrodantys dokumentai (jeigu Konkurso dalyvis negali pateikti žemiau nurodytų dokumentų, jis turi pateikti kitus dokumentus, patvirtinančius jo atitikimą keliamiems reikalavimams):

* 1. Turi būti įregistruotas teisės aktų nustatyta tvarka ir turi turėti teisę verstis ta ūkine veikla, kuri reikalinga Turto nuomos sutarčiai vykdyti (pateikiama juridinio asmens registracijos pažymėjimo ar Lietuvos Respublikos juridinių asmenų registro išplėstinio išrašo, įstatų kopija, patvirtinta įmonės vadovo parašu; fizinio asmens dokumento, patvirtinančio jo veiklą, kopiją).
  2. Konkurso dalyvis yra įvykdęs įsipareigojimus, susijusius su socialinio draudimo įmokų mokėjimu (neturi socialinio draudimo įsiskolinimų). Pateikiamas Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, išduotas ne anksčiau kaip 30 dienų iki pasiūlymų pateikimo termino pabaigos.
  3. Konkurso dalyvis yra įvykdęs įsipareigojimus, susijusius su mokesčių mokėjimu. Pateikiamas Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, išduotas ne anksčiau kaip 30 dienų iki pasiūlymų pateikimo termino pabaigos.
  4. Konkurso dalyvis nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais. Pateikiamas Valstybės įmonės Registrų centro išduotas dokumentas patvirtinantis, kad Konkurso dalyvis nėra bankrutavęs, likviduojamas, jam nėra iškelta bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 30 dienų iki pasiūlymų pateikimo termino pabaigos.
  5. Konkurso dalyvis (fizinis asmuo ar juridinio asmens vadovas ir vyriausias buhalteris) negali turėti neišnykusio ar nepanaikinto teistumo už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą (pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis).

**Pastaba**. Dokumentų kopijos yra tvirtinamos dalyvio ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą, pavardę, datą ir antspaudą (jei turi) Nuomotojas pasilieka sau teisę prašyti dokumentų originalų

30. Konkurso dalyvis turi ne trumpesnę kaip 3 metų patirtį organizuojant karštų bei šaltų gėrimų ir užkandžių prekybą iš pardavimų automatų įstaigose, įmonėse ar organizacijose.

31. Konkurso dalyvis turi būti apsidraudęs civiline atsakomybe nuo galimos žalos išsinuomotam turtui ( draudimo suma ne mažesnė nei 30000 eurų) ir nuo galimos žalos vartotojams dėl vykdomos veiklos bei parduodamų produktų (draudimo suma ne mažesnė nei 30000 eurų).

1. Konkurso dalyvis privalo iki registracijos pradžios sumokėti pradinį įnašą lygų 3 mėnesių pradiniam nuompinigių dydžiui į Vytauto Didžiojo Universitetas sąskaitą AB SEB banke, sąskaitos numeris LT04 7044 0600 0284 8625.
2. Konkurso dalyviai pasiūlymus turi pateikti iki 2018 m. gruodžio 7 d. 11.00 val. adresu K. Donelaičio 52- 401.2 kabinete, Kaune. **Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.**
3. Konkurso dalyvių registracija bus baigta 2018 m. gruodžio 7 d. 11.00 valandą.
4. Už konkurso dalyvių registraciją atsakinga pastatų valdytoja Alisa Kriščiūnienė,
5. Pasiūlymas lietuvių kalba turi būti pateiktas užklijuotame voke, ant kurio turi būti užrašyta:

37.1 konkurso dalyvio pavadinimas;

37.2 „Turto nuomos konkursui“

* 1. užrašas „Neatplėšti iki 2018 m. gruodžio 7 d. 11.30 val.

38. Voke pateikiama:

38.1 paraiška (Priedas Nr. 2);

38.2 dokumentai nurodyti konkurso sąlygų 28-33 punktuose;

38.3 nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

38.4 konkurso dalyvio ar jo įgalioto asmens sąskaitos, į kurią Komisija turi pervesti grąžinamą pradinį įnašą, rekvizitai;

38.5 paaiškinimas, kokiam tikslui konkurso dalyvis naudos nuomojamą turtą;

38.6 pardavimų automatų gamintojo techninė dokumentacija įrodanti, kad automatai prijungiami prie autonominių vandens talpų;

38.7 pateikti kavos kampelio įgyvendinimo vaizdinę medžiagą;

38.8 pardavimo automatų, kurie išduos sumuštinius, prekių asortimento sąrašą.

39. Paraiška turi būti pasirašyta juridinio asmens vadovo ar jo įgalioto atstovo. Jeigu pateikti dokumentai pasirašyti ne juridinio asmens vadovo, pridedamas įgaliojimas. Fizinis asmuo pasiūlymą pasirašo asmeniškai.

1. Komisijos narys:

40.1. registruoja Konkurso dalyvių vokus: ant gauto voko nurodo Konkurso dalyvio registracijos eilės numerį, voko gavimo datą ir laiką minučių tikslumu (priedas Nr.3);

40.2. išduoda Konkurso dalyvio registracijos pažymėjimą (priedas Nr. 4), kuriame nurodytas registracijos eilės numeris, voko gavimo data bei laikas (minučių tikslumu), Komisijos posėdžio vieta (adresas), data ir tikslus laikas;

1. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami.
2. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, PARAIŠKŲ**

**NAGRINĖJIMAS IR VERTINIMAS**

1. Vokai su Konkurso dalyvių paraiškomis bus atplėšiami Komisijos posėdyje, kuris įvyks 2018 m. gruodžio 7 d. 11.30 val. K. Donelaičio g. 52 - 401.2 kabinete. Dalyvauti Konkurse turi teisę įregistruoti Konkurso dalyviai ar jų įgalioti atstovai, turintys konkurso dalyvio registracijos pažymėjimą (Priedas Nr.4) ir pateikę asmens tapatybę patvirtinantį dokumentą.
2. Komisijos pirmininkas leidžia atvykusiems Konkurso dalyviams arba jų atstovams įsitikinti, kad vokai su paraiškomis yra nepažeisti. Tik tada jis atplėšia vokus, nepažeisdamas voko užklijavimo juostos.
3. Atplėšus vokus, komisijos nariai, nustatę, kad konkurso dalyvių vokuose yra visi nurodyti dokumentai, o paraiškose nurodyta visa reikiama informacija, skelbia konkurso dalyvių pavadinimus ir jų siūlomus vieno kvadratinio metro už mėnesį nuompinigių dydžius be PVM.
4. Konkursą laimi dalyvis, paraiškoje nurodęs didžiausią turto nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas vokų registracijos lape.
5. Nuomos konkurso rezultatai įforminami protokolu, kurį pasirašo Komisijos pirmininkas ir Komisijos nariai. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.
6. Kai konkursą laimi didžiausią valstybės turto nuompinigių dydį pasiūlęs, bet į Komisijos posėdį neatvykęs konkurso dalyvis, jam ne vėliau kaip per 3 darbo dienas nuo Komisijos protokolo pasirašymo Komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į Komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo Komisijos protokolo pasirašymo.
7. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.
8. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka konkurso sąlygų reikalavimus ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.
9. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi konkurso sąlygose nurodyti dokumentai, konkursas skelbiamas neįvykusiu.
10. Konkurso laimėtojui pradinis įnašas bus įskaitomas į valstybės turto nuompinigius, kitiems nelaimėjusiems konkurso dalyviams per 5 darbo dienas po komisijos protokolo pasirašymo pradiniai įnašai bus grąžinti į sąskaitas, nurodytas konkurso dalyvių dokumentuose.
11. Paskelbti valstybės turto nuompinigių dydžiai, juos pasiūlę konkurso dalyviai, konkurso rezultatai įrašomi Komisijos protokole, kurį ne vėliau kaip kitą dieną po Komisijos posėdžio pasirašo Komisijos pirmininkas ir Komisijos nariai. Konkurso dalyviai ar jų įgalioti atstovai turi teisę susipažinti su Komisijos protokolu.

**V. KONKURSO PROCEDŪRŲ NUTRAUKIMAS**

1. Valstybės turto valdytojas bet kuriuo metu iki nuomos sutarties sudarymo turi teisę nutraukti konkurso procedūras, jeigu:

54.1 atsiranda aplinkybių, numatytų Lietuvos Respublikos Vyriausybės 2014 m. lapkričio 5 d. nutarime Nr. 1229 redakcijos patvirtintose valstybės ir savivaldybių ilgalaikio materialiojo turto nuomos konkurso organizavimo taisyklėse.

54.2 paskelbus konkursą paaiškėja, kad valstybės turto nuoma negalima.

1. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

**VI. KITOS SĄLYGOS**

1. Nuomotojas valstybės turto nuomos sutartį pasirašo su turto nuomos konkurso laimėtoju arba jo įgaliotu atstovu – ne anksčiau kaip per 5 darbo dienas ir ne vėliau kaip per 10 darbo dienų nuo Komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.
2. Valstybės turto perdavimas įforminimas valstybės ilgalaikio materialiojo turto perdavimo ir priėmimo aktu, parengtu pagal sutarties Priedas Nr. 5 nustatytą formą.
3. Nuomininkas neturi teisės:

58. 1 įkeisti nuomos teisės, perduoti jos kaip turtinio įnašo ar kitaip jos suvaržyti;

58.2 be valstybės turto valdytojo rašytinio sutikimo atlikti statinio kapitalinio remonto ar rekonstravimo darbų;

58.3 išpirkti nuomojamą valstybės turtą. Nuomininkui, pagerinusiam valstybės turtą, turėtos išlaidos neatlyginamos.

1. Išorinių reklaminių ir informacinių užrašų išdėstymą nuomininkas raštu privalo suderinti su nuomotoju.
2. Pradinis nuomos konkurso laimėtojo įnašas įskaitomas į nuompinigius sutartyje nustatyta tvarka.
3. Jeigu konkurso dalyvis, pripažintas laimėtoju nesudaro nuomos sutarties, pradinis įnašas jam negrąžinamas.
4. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną įstatymų nustatytus delspinigius.
5. Ginčai, kilę dėl valstybės turto nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sąlygų priedas:

Nuomojamų negyvenamų patalpų išsidėstymo schemos – 2 lapai.

|  |
| --- |
| PATVIRTINTA  Vytauto Didžiojo universiteto  Valstybės ilgalaikio materialiojo turto viešojo nuomos konkurso komisijos sąlygos  Priedas Nr. 2 |

**VYTAUTO DIDŽIOJO UNIVERSITETO**

**VALSTYBĖS ILGALAIKIO MATERIALIOJO TURTO (MAISTO BEI GĖRIMŲ PARDAVIMO AUTOMATAMS ĮRENGTI IR EKSPLOATUOTI) VIEŠOJO NUOMOS KONKURSO PaRAIŠKA**

2018-\_\_\_\_\_\_-\_\_\_\_\_

(surašymo vieta)

|  |  |
| --- | --- |
| Konkurso dalyvio pavadinimas |  |
| Įmonės kodas/asmens kodas (fiziniam asmeniui) |  |
| Adresas (buveinė)/gyvenamosios vietos |  |
| Kontaktinio asmens vardas, pavardė, telefono numeris, elektroninio pašto adresas |  |
| Įmonės vadovo vardas, pavardė |  |
| Finansų įstaigos pavadinimas, adresas ir sąskaitos rekvizitai |  |

Šia paraiška pažymime ir patvirtiname, kad sutinkame su visomis konkurso sąlygomis, nustatytomis:

1) Vytauto Didžiojo universiteto ilgalaikio materialiojo turto viešojo nuomos konkurso sąlygose;

2) Valstybės ilgalaikio materialiojo turto nuomos sutarties projekte;

3) kituose viešojo nuomos konkurso dokumentuose.

Patvirtiname, kad nuomos sutarties vykdymo metu užtikrinsime visus Konkurso sąlygų nustatytus

reikalavimus ir siūlome nuompinigius 1 kv. m mėnesiui:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(suma skaičiais ir žodžiais, išskiriant PVM, jei dalyvis PVM mokėtojas)

Bendra suma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(suma skaičiais ir žodžiais, išskiriant PVM, jei dalyvis PVM mokėtojas)

Kartu su paraiška pateikiame dokumentus, nurodytus Konkurso sąlygų 28-40 punktuose:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių  skaičius |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_

(Už paraiškos pateikimą atsakingo asmens vardas, pavardė, parašas ir antspaudas) A.V.



